La tarde'l sábadu 22 d'agostu celebróse'l segundu alcuentru del CNL, nes instalaciones polideportives avilesines de La Madalena. El día de sol y l'enfotu de Quirinal Liriu Espor na organización ficieron del eventu un éxitu de públicu.    Escomenzó la xornada cola disputa del I Abiertu Llonganiza d'Avilés, camudando l'horariu previstu a la espera de la llegada del equipu machorrador d'Asturliriu. Con casi 25 participantes, foi l'espora Luis Riaño'l que se fizo col embutíu de premiu al gana-y la final al gallegu Xermán Viluba, figura de la hermana Liga Nacional de Bilharda, y xugador del equipu del Quirinal.